તેમણે વધુમાં જણાવ્યું હતું કે આવાં સંગઠનો પર ચર્ચા કરવી અયોગ્ય છે, કારણ કે તેને રાજકારણ સાથે કોઈ નિસબત નથી. આરએસએસ જ એકમાત્ર એવું સંગઠન છે, જે સરકાર પાસેથી કોઈ મદદ નથી લેતું. તેમણે જણાવ્યું હતું કે કેટલાક લોકો રાષ્ટ્રગીતને સાંપ્રદાયિકતા સાથે જોડવાની કોશિશ કરી રહ્યા છે. જો આરએસએસ ન હોત તો લોકો સ્કૂલોમાં વંદે માતરમ્ ગીત ભૂલી ગયા હોત. તેમણે જણાવ્યું હતું કે આરએસએસ દ્વારા ૬૪,૦૦૦ શૈક્ષણિક સંસ્થાઓ ચલાવવામાં આવી રહી છે.